ene scheydinghe ende deylinge geschiet ende gemaect
zijnde tusschen merten janne ende thomase van ofpendorp
gebrueden sonen jans wilen van ofpendorp ende oic vrouwe
katlijne van oppendorp huerliede wettige suster ten bij zijne
ende met consente heen jans van beloys ridders huers
wettichs mans en moboirs Op ende vanden goeden
chisen rinte ende pachten hen gebleven ende verstorve van
ende nae der dooft des voirs wilen jans van ofpendorp
ende wilen jouffr katlijne van outhevle zijns wijfs
vader en moeder der selver kinden ende oick nae de
doot jouffr margrieten wilen rocx weduwe wouts wilen
van ontzeverle der selver kinden ondermoeder Te deylen
Soe zijn bleven ende gevallen den voirs metten in zijne
erfpachten
deylinge de goede chijsen ende rinten Hier nae volgen
Te weten ierst een winhoff geheeten thoff ten bossche
metten huysen hoven bogarden ende allen anden toebehoirte
houden tsamen sesse dachwant oft dair omtrent ende
met xxxiii boenden wynnents lants luttel min oft meer
gelegen omtrent den voirs hove tusschen de heerstrate ald
ende den rywech Item met vijf dach beemps gelege
ter ondermoelen tusschen de goede des prochiaens van
rode en den beemt des godshuys van gruenedale Item
met twee boenden beemps gelegen in nederyssche broeck
opde leygrecht ald tusschen de goede her mertens van
wilde ridders en des autaers van sinter claes
It
met drie boenden beemps gelegen inden flosch tusschen
de goede jans vander borch in twee zijden Item met xxix
boenden bosch oft dair omtrent gelegen achter tvoirs hoff
gelijc alle de voirs goede gelegen sijn inde prochien van
nederijssche van suldenberghe ende dair omtrent Item een
stuck lants houdende negen boenden oft dair omtrent geleg
inde prochie van huldenberghe voirs tusschen den nyvelschen
wech op deen zijde en thoff en de goede ten dale op dande
twee zijde
Item alle alsulcken ptien van wynnen
landen ende van beemden en oic van erfpachten ende
erfcomen als wilen jan van ofpendorp voirs liggen hadde te
comptich en dair uut versterf die welcke iairtertijt houden
sijn willem de kempene ende meer ande Item een stuck
lants houden negen dach oft dair omtrent gelegen inde
prochie van torbeke overloe neve de capelle vanden sieckenlieden